Dávid Paška

Dávid Paška (* 18. máj 1999, Bratislava) je slovenský divadelný režisér, dramatik a spisovateľ.

 Životopis 
Detstvo a mladosť prežil v Bratislave, Prahe a vo Viedni.

V roku 2018 až 2022 študoval divadelnú réžiu na Max Reinhardt Seminar vo Viedni v Rakúsku, okrem iných u Anny Marie Krassnigg, Davida Böscha, Dušana David Pařízka a Martina Kušeja.

Od ukončenia štúdia réžie sa naplno venuje inscenovaniu moderných, autorských aj klasických dramatických diel na medzinárodnej úrovni. Patrí medzi nastupujúcu generáciu divadelných režisérov a dramatikov.

Režíruje inscenácie v popredných európskych divadlách, medzi ktoré patria napríklad „Ein Jedermann“ v rumunskom Teatrul National Radu Stanca (2022), „NAT.U.R.AL“ v Linzi (2023), „Don Karlos“ v Kasematten Wiener Neustadt (2023) a „1984“ v Schauspielhaus Salzburg (2024).

Viaceré jeho inscenácie boli zaradené do programu významných medzinárodných festivalov. Medzi ne patrí Divadelný festival Nová dráma 2025 na Slovensku (2025), kde prestavil inscenáciu „Tatarka“, Divadelný festival Kutná Hora v Česku (2024), kde predstavil inscenáciu „Odysea“ od Rolanda Schimmelpfenniga, ďalej Medzinárodný divadelný festival FITS v Sibiu, Rumunsko (2022) s inscenáciou „Ein Jedermann“ od Thomasa Perleho podľa Huga von Hofmannsthala, a tiež festival Körber Studio Junge Regie v Hamburgu, Nemecko (2022), kde uviedol „Das Schweigen“ od Nathalie Sarraute.

 Umelecká tvorba 
V roku 2017 vydal Dávid Paška svoju prvú básnickú zbierku V roztrieštenom procese, ktorá bola nominovaná na prestížne ocenenie Panta Rhei Awards v kategórii Slovenská mládežnícka kniha roka. Zbierka obsahuje poéziu v slovenskom, českom a anglickom jazyku, čím reflektuje jeho literárny záber naprieč viacerými kultúrami a jazykmi.

V roku 2021 vydal Dávid Paška svoju druhú básnickú zbierku Nomos črepín a vrások. Prológ k tejto zbierke napísal a jej krstným otcom sa stal významný predstaviteľ slovenskej literatúry Ľubomír Feldek, známy básnik, prozaik, dramatik a prekladateľ.

 Ocenenia 
 2026: Cena Nadácie Tatra banky za umenie 2025 – Mladý tvorca za réžiu inscenácií Tatarka, The Bloody Sonnets a Negatívy snehu: Wetzler, Vrba, Schulman, Lux.https://www.nadaciatatrabanky.sk/cena-za-umenie/
 2025: Divadelné Dosky 2025 – nominácie v kategórii Najlepšia inscenácia sezóny a Mimoriadny počin v činohernom divadle za inscenáciu Negatívy snehu: Wetzler, Vrba, Schulman, Lux.
 2025: Cena Festivalu Nová dráma 2025 – Cena študentskej poroty za inscenáciu  TATARKA – podľa Dominika Tatarku, réžia Dávid Paška.
 2025: Cena Nadácie Tatra banky za umenie 2024 – Mladý tvorca za réžiu inscenácie Odysea – Roland Schimmelpfennig

 Režírované inscenácie 
 2020: Die Bakchen – Euripides, Max-Reinhardt-Seminars
 2021: Nomos Faustus – Thomas Mann, Josef Matthias Hauer, Arnold Schönberg, Koprodukcia seminára Maxa Reinhardta s isa Festivalom, Kasematten Wiener Neustadt
 2021: Das Schweigen – Nathalie Sarraute, Schönbrunn Palace Theatre (Rakúsko)
 2022: Ein Jedermann – Thomas Perle podľa Hugo von Hofmannsthal, Nationaltheater Radu Stanca, Sibiu (Rumunsko), Linz (Rakúsko)
 2022: NAT.U.R.AL – podľa Karla Čapka, Theater Zirkus des Wissens, Linz (Rakúsko)
 2023: Les Aventures du Roi fou – György Ligeti, Sir Peter Maxwell Davies, Academie-theatre-musique, Theater de Nimes (Francúzsko)
 2023: Don Karlos – Friedrich Schiller, Wortwiege (Rakúsko)
 2024: ODYSEA – Roland Schimmelpfennig, Bratislava (Slovensko)
 2024: 1984 – Tabea Baumann podľa Georga Orwella, Schauspielhaus Salzburg (Rakúsko)
 2024: Tatarka – podľa Dominika Tatarku, Slovenské národné divadlo (Slovensko)
 2025: The Bloody Sonnets – podľa Pavla Országha Hviezdoslava, Divadlo P. O. Hviezdoslava a La MaMa Experimental Theatre Club (Slovensko, USA).
 2025: Negatívy snehu: Trilógia (Lux / Faye Schulman / Alfréd Wetzler–Vrba) – podľa Alfréda Wetzlera, Faye Schulman, Štefana Luxa a Rüdigera Strempela, réžia Dávid Paška. Koprodukcia: Jan Palarik Theatre, Teatr im. Jana Kochanowski()*
 2025: Dobytie – Elfriede Jelinek, Malá scéna EU, Bratislava (Slovensko)
 2026: Spasení – Edward Bond, Divadlo Aréna (Slovensko)

 Dramatická tvorba 
 2015: NUSICA – LUDUS, Bratislava (Slovensko)
 2017: Kým nacionalista zakikiríka – Slovač Woodstock Divadlo Znudy Ľudu, Bratislava (Slovensko)
 2022: Tenká línia povedomia – Divadlo LUDUS, Bratislava (Slovensko)
 2022: NAT.U.R.AL – Theater Zirkus des Wissens, Linz (Rakousko)
 2024: TATARKA – Slovenské národné divadlo, Bratislava (Slovensko)
 2025: Negatívy snehu – Trilógia: Wetzler, Vrba, Lux Faye, Koprodukcia: Divadlo Jána Palárika, JK Opole Divadlo, Akademie für Theater und Digitalität Dortmund, u.a. (Slovensko, Poľsko, Nemecko)

 Referencie 

 Externé odkazy 
 Dávid Paška – osobný web

Kategória:Osobnosti z Bratislavy
Kategória:Slovenskí dramatici
Kategória:Slovenskí spisovatelia
Kategória:Slovenskí divadelní režiséri